text: 1,48 mió. krónur frá Team Rynkeby
text: #000000
text: Á samkomu á Reinsarínum leygardagin 24. september avdúkaði Trygvi Kallsoy, liðskipari, upphæddina, sum Team Rynkeby Føroyar hevur savnað inn seinasta árið. Úrslitið gjørdist 1.480.000 krónur. Peningurin verður brúktur til gransking og sum stuðul. Høvuðsendamálið við innsavningini er at stuðla gransking, og grunnurin hevur veitt stuðul til tvær granskingarverkætlanir, harav onnur er liðug.
text: #000001
text: 1,23. mió. krónur fara til børn við álvarsligari sjúku. Team Rynkeby Føroyar hevur øll árini havt tætt samstarv við Krabbameinsfelagið. Tey fyrstu árini stuðlaðu vit børnum við krabbameini, men seinnu árini er grunnurin víðkaður til eisini at fevna um børn við álvarsligari hjarta- og lungnasjúku. Fyri at halda rakstarútreiðslunum so lágum sum gjørligt, verður grunnurin umsitin av Krabbameinsfelagnum. Hetta hevur havt við sær økt samstarv við onnur sjúklingafeløg sum Hjartafelagið og Cystisk fibrosufelagið. Føroysk børn við krabbameini fara til Danmarkar í viðgerð, og tí fær Børnecancerfonden eisini ein part av stuðlinum.
text: #000002
text: Sál, sorg og saknur er hin høvuðsbólkurin, og 250.000 kr eru tillutaðar hesum bólki. Tað eru nógv børn og ung, sum hava upplivað sorg og sakn, tí at foreldur, systkin ella vinfólk eru deyð. Berin varð stovnaður fyrst í hesi øldini og hevur gjørt eitt megnar arbeiði við sjálvhjálparbólkum, og tí valdu vit fyri nøkrum árum síðani eisini at veita stuðul til teirra arbeiði. Tíverri eru eisini nógv børn og ung, sum av ymiskum orsøkum hava ilt í sálini. Tískil hava vit eisini valt at stuðla Sinnisbata, so tey hava betri ráð til at skipa fyri samrøðubólkum v.m. okkara børnum og ungu at frama.
text: #000003
text: Vit í Team Rynkeby Føroyar takka hjartaliga øllum, sum hava stuðlað innsavningini og arbeiði okkara seinasta árið.
text: #000004
text: Navigare fær 152 NOK milliónir til grøna umlegging
text: #000005
text: Frá 12. viku til 18. Viku – tá menniskjavirði verður skúgva til viks!
text: #000007
text: TíðindiÍtrótturMentanÁtrúnaðurPolitikkurMyndasavnFilmsbrotTænasturLýsingarKunngerðirLeys størvEysturoyarportalurineyp@eyp.fo+298 74 22 22Um okkum
text: #000009